rejauldu/bengali-wikipedia huggingface dataset:
জনসনের কার্যকারিতা নির্ধারক (জনসন'স ফিগার অব মেরিট বা JFOM) হলো উচ্চ কম্পাঙ্কের পাওয়ার ট্রানজিস্টর এবং প্রয়োজনীয় কার্যকারিতা পরিমাপের একটি পরিমাপক। এটা মূলত আধানবাহকের সম্পৃক্ত বেগ এবং পদার্থের ব্রেকডাউন ফিল্ডের গুণফল। ১৯৬৫ সালে সালে আরসিএ কর্পোরেশনের এডওয়ার্ড ও. জনসন এই পরিমাপকের প্রস্তাব করেন।  উল্লেখ্য যে কার্যকারিতার এই নির্ধারকটি ফিল্ড-ইফেক্ট ট্রানজিস্টর (FET), বাইপোলার জংশন ট্রানজিস্টর (BJT) – উভয়ক্ষেত্রেই প্রযোজ্য।   উদাহরণ  পদার্থ সম্পৃক্ত বেগ x১০ 5 মি/সে V ব্রেকডাউন মেগাভোল্ট/সেমি JFOM Si=১.০  সূত্র Si 1.0 0.3 1.0 Gallium Nitride as an Electromechanical Material. R-Z. IEEE 2014 Table IV (p 5) GaAs 1.5 0.4 2.7  SiC 2.0 3.5 20  InP 0.67 0.5 0.33  GaN 2.5 3.3 27.5    তথ্যসূত্র    বহিঃসংযোগ    ইলেক্ট্রোমেকানিকাল উপাদান হিসাবে গ্যালিয়াম নাইট্রাইড। আরজেড। IEEE 2014 টেবিল IV (p 5) তালিকা JFM (Si-এর সাথে সম্পর্কিত)।  বিষয়শ্রেণী:অর্ধপরিবাহী
জামুল () ভারতের ছত্তিসগড় রাজ্যের দুর্গ জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯৭ মিটার (৯৭৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে জামুল শহরের জনসংখ্যা হল ২১,৬৩৩ জন। এর মধ্যে পুরুষ ৫২% এবং নারী ৪৮%। এই শহরের জনসংখ্যার ১৪% হল ৬ বছর বা তার কম বয়সী।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে জামুল এর সাক্ষরতার হার বেশি।   তথ্যসূত্র   বিষয়শ্রেণী:ছত্তিশগড়ের শহর
ছোট কালিকাপুর ভারতের পশ্চিমবঙ্গ রাজ্যের দক্ষিণ ২৪ পরগণা জেলার একটি শহর ।   জনসংখ্যার উপাত্ত  ভারতের ২০০১ সালের আদম শুমারি অনুসারে ছোট কালিকাপুর শহরের জনসংখ্যা হল ২০,০৮৭ জন। এর মধ্যে পুরুষ ৫১%, এবং নারী ৪৯%।  এখানে সাক্ষরতার হার ৫৭%, । পুরুষদের মধ্যে সাক্ষরতার হার ৬৩%, এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে ছোট কালিকাপুর এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:দক্ষিণ চব্বিশ পরগনা জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
আবদুল্লাহ আল মোহসীন চৌধুরী (১ জানুয়ারি ১৯৬৩—২৯ জুন ২০২০) হলেন একজন সাবেক বাংলাদেশি সরকারি কর্মকর্তা যিনি বাংলাদেশের প্রতিরক্ষা মন্ত্রণালয়ের সিনিয়র সচিব ছিলেন। সিনিয়র সচিব হিসেবে তিনি প্রতিরক্ষা মন্ত্রণালয়ের প্রধান নির্বাহী বা প্রশাসনিক কর্মকর্তা যিনি মন্ত্রণালয়ের অধিভূক্ত সকল সংস্থা ও দপ্তরের ব্যবস্থাপনার দায়িত্ব পালন করেছেন। এর পূর্বে তিনি পরিবেশ, বন ও জলবায়ু পরিবর্তন মন্ত্রণালয়ের সচিব ছিলেন।   জন্ম ও শিক্ষাজীবন  আবদুল্লাহ ১৯৬৩ সালের ১ জানুয়ারি তৎকালীন পূর্ব পাকিস্তানের (বর্তমান বাংলাদেশ) কুমিল্লা জেলার চৌদ্দগ্রাম উপজেলায় জন্মগ্রহণ করেন। ১৯৮২ সালে ঢাকা বিশ্ববিদ্যালয়ের মৃত্তিকা বিজ্ঞান বিভাগ থেকে স্নাতক এবং ১৯৮৩ স্নাতকোত্তর ডিগ্রি অর্জন করেন। এছাড়াও তিনি নর্দার্ন ইউনিভার্সিটি বাংলাদেশ থেকে গভর্নেন্স স্টাডিজ বিষয়ে এমএ ডিগ্রি লাভ করেন। আব্দুল্লাহ আল মোহসিন চৌধুরী প্রধানমন্ত্রীর সাবেক মুখ্যসচিব কামাল আব্দুল নাসের চৌধুরী এবং বাংলাদেশ সরকারের সচিব আবদুল্লাহ আল মাসুদ চৌধুরীর সহোদর।   কর্মজীবন  কর্মজীবনের শুরুতে আবদুল্লাহ আল মোহসীন ১৯৮৮ সালে ১৯৮৫ ব্যাচে বাংলাদেশ সিভিল সার্ভিসে প্রশাসন ক্যাডার সহকারী কমিশনার পদে যোগদান করেন। পরবর্তীতে তিনি বিচারিক ম্যাজিস্ট্রেট হিসেবেও দায়িত্ব পালন করেন। এরপর বিভিন্ন মন্ত্রণালয় ও বিভাগে দায়িত্ব পালন করেন। পরবর্তীতে পরিবেশ, বন ও জলবায়ু পরিবর্তন মন্ত্রণালয়ের সচিব হিসেবে নিযুক্ত হন। ২০২০ সালের ৮ জানুয়ারি সরকার তাকে প্রতিরক্ষা মন্ত্রণালয়ের সচিব হিসেবে নিয়োগ প্রদান করে। ২০২০ সালের ১৪ জুন বাংলাদেশ সরকার তাকে সিনিয়র সচিব হিসেবে পদোন্নতি প্রদান করে।  ব্যক্তিগত জীবনে তিনি এক পুত্র ও কন্যা সন্তানের জনক।   মৃত্যু  আব্দুল্লাহ আল মোহসিন চৌধুরী ২০২০ সালের ২৯ জুন করোনাভাইরাস কোভিড-১৯ রোগে আক্রান্ত হয়ে ঢাকার সম্মিলিত সামরিক হাসপাতালে মৃত্যুবরণ করেন।   তথ্যসূত্র   বিষয়শ্রেণী:বাংলাদেশের সচিব বিষয়শ্রেণী:কুমিল্লা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:১৯৬৩-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশী সরকারি চাকরিজীবী বিষয়শ্রেণী:কুমিল্লার ব্যক্তি
ইয়ামাহা আরএক্স ১০০ হলো ভারতের এসকোর্ট গ্রুপ এর সাথে প্রযুক্তিগত এবং পরিবেশনা সহোযোগিতায় ১৯৮৫ থেকে ১৯৯৬ সাল পর্যন্ত ইয়ামাহা মোটর কোম্পানি দ্বারা প্রস্তুতকৃত একটি টু স্ট্রোক মোটরসাইকেল। শুরুর দিকে ইয়ামাহা জাপান তাদের সব বাইক জাপান থেকে ভারতে রফতানি করতো। ১৯৯০ এর পরে এসকোর্ট ভারতে উৎপাদন করা শুরু করে যেখানে কিছু অংশ জাপান থেকে আমদানি করা হতো।  ইতিহাস  আরএক্স১০০ উপাধিটি মূলত ১৯৭৭ সাল থেকে উৎপাদিত পাঁচ-গতির, শর্ট-স্ট্রোক ৯৭সিসি ইয়ামাহা আরএস১০০ডিএক্স এর জন্য নির্দিষ্ট বাজারে ব্যবহৃত হয়েছিল।  ১৯৮৫ সালের নভেম্বরে ভারতে, ইয়ামাহা আরএক্স ১০০ প্রকাশ করে (আরএক্স-এস এর একটি রূপ, আসল আরএক্স১০০ নয়) যেটি সবার কাছে জনপ্রিয় হয়। যেটির কারন মূলত এটির ১০০ সিসির ইঞ্জিনের জন্য (৬.১ সিউ)। এবং ওজনে হালকা, এবং বিভিন্ন কারণে এটি ছিল ব্যাপকভাবে উৎপাদন হওয়া ১০০ সিসির বাইকের মধ্যে শ্রেষ্ঠ, যার ফলে এটির উৎপাদন বন্ধ হওয়ার এতো বছর পরও এখনো উচ্চ চাহিদা রয়েছে।  তথ্যসূত্র   বিষয়শ্রেণী:ইয়ামাহা মোটরসাইকেল বিষয়শ্রেণী:গড়মানের মোটরসাইকেল বিষয়শ্রেণী:১৯৮৫-এ প্রবর্তিত মোটরসাইকেল
জারা জাবীন মাহবুব একজন বাংলাদেশী নারী উদ্যোক্তা, ব্যবসায়ী ও সাবেক সংসদ সদস্য। তিনি সংরক্ষিত মহিলা আসন ৭ থেকে দ্বাদশ জাতীয় সংসদে মনোনিত হন।   প্রাথমিক জীবন ও পরিবার  জারা জাবীন মাহবুব বাংলাদেশের ব্যবসায়ী ও রাজনীতিক কাইয়ুম রেজা চৌধুরীর সন্তান। তাঁর দাদা মোর্তজা রেজা চৌধুরী ছিলেন উপমহাদেশের প্রখ্যাত রাজনীতিক, সাবেক অর্থমন্ত্রী (তৎকালীন পাকিস্তান সরকার), তাঁর চাচা মাইনুর রেজা চৌধুরী ছিলেন বাংলাদেশের সাবেক প্রধান বিচারপতি, চাচা সালমান এফ রহমান  সংসদ সদস্য, ঢাকা-১ প্রধানমন্ত্রীর বেসরকারি শিল্প ও বিনিয়োগ বিষয়ক উপদেষ্টা।   শিক্ষা জীবন  জারা জাবীন মাহবুব ১৯৯৫ সালে ব্যাংককের অ্যাসাম্পশন বিশ্ববিদ্যালয়ে পড়াশোনা করেন এবং ১৯৯৮ সালে নর্থ সাউথ বিশ্ববিদ্যালয় থেকে মার্কেটিং ও আন্তর্জাতিক ব্যবসা ব্যবস্থাপনায় ব্যবসায় প্রশাসনে স্নাতক (বিবিএ) ডিগ্রি অর্জন করেন। পরবর্তীতে ২০০৮ সালে তিনি ক্যালিফোর্নিয়া বিশ্ববিদ্যালয়, বার্কলের অধীনস্থ হাস স্কুল অব বিজনেস থেকে ব্যবসায় প্রশাসনে স্নাতকোত্তর (এমবিএ) ডিগ্রি লাভ করেন।     রাজনৈতিক জীবন    ২০২৪ সালের জাতীয় সংসদ নির্বাচনের পর তিনি আওয়ামী লীগের প্রার্থী হিসেবে নারীদের জন্য সংরক্ষিত আসন থেকে জাতীয় সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য
ফ্রাঙ্ক ফেয়ারহার্স্ট (১৮৯২ - ৩০ আগস্ট ১৯৫৩) একজন ব্রিটিশ লেবার পার্টির রাজনীতিবিদ ছিলেন।  ফেয়ারহার্স্ট ১৯৪৫ থেকে ১৯৫০ সাল পর্যন্ত ওল্ডহাম এবং ১৯৫০ থেকে ১৯৫১ সাল পর্যন্ত ওল্ডহাম ইস্টের সংসদ সদস্য (এমপি) ছিলেন।  ফেয়ারহার্স্ট ন্যাশনাল অ্যাসোসিয়েশন অফ পাওয়ার লুম ওভারলুকারের সভাপতি এবং উইগান টেক্সটাইল ট্রেডস ফেডারেশনের সভাপতি হিসাবেও কাজ করেছেন। মৃত্যুর আগ পর্যন্ত তিনি উইগান টাউন কাউন্সিলে দায়িত্ব পালন করেন।   তথ্যসূত্র    Leigh Rayment's Historical List of MPs     বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৫৩-এ মৃত্যু বিষয়শ্রেণী:১৮৯২-এ জন্ম
পরিচয় () হচ্ছে ১৯৭২ সালে মুক্তিপ্রাপ্ত একটি হিন্দি চলচ্চিত্র। গুলজার-এর রচনা এবং পরিচালনায় চলচ্চিত্রটির নায়ক-নায়িকা ছিলেন জিতেন্দ্র এবং জয়া ভাদুড়ি; এই চলচ্চিত্রটি ব্যবসাসফল ছিলোনা, মূলত রাহুল দেব বর্মণের সুর করা এবং কিশোর কুমারের গাওয়া গান 'মুসাফির হুঁ ইয়ারো' গানটি জনপ্রিয়তা পেয়েছিলো। অভিনয়ে জিতেন্দ্র - রবি জয়া ভাদুড়ি - রমা প্রাণ - রায় সাহেব সঞ্জীব কুমার - নিলেশ লীলা মিশ্র - রবি'র মসি কেষ্ট মুখোপাধ্যায় - গৃহশিক্ষক বিনোদ খান্না - অমিত গানের তালিকা গানগুলোর গীতিকার ছিলেন চলচ্চিত্রটির পরিচালক গুলজার নিজেই আর সুরকার ছিলেন রাহুল দেব বর্মণ।  #  শিরোনাম  কণ্ঠশিল্পী(গণ)  সময় ১ "বিতি না বিতাই র‍্যায়না" লতা মঙ্গেশকর, ভূপিন্দর সিং ৫ঃ২৩ ২ "মিতওয়া বোলে মিঠে" ভূপিন্দর ৩ঃ১৯ ৩ "মুসাফির হুঁ ইয়ারো" কিশোর কুমার ৩ঃ১০ ৪ " সা রে কে সারে" কিশোর কুমার, আশা ভোঁসলে ৬ঃ০০ তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭২-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র
মঠবাড়িয়া সরকারি কলেজ বাংলাদেশের পিরোজপুর জেলার মঠবাড়িয়া উপজেলার অন্তর্গত একটি সরকারি শিক্ষা প্রতিষ্ঠান। ১৯৬৯ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক পর্যায়ের সার্টিফিকেট প্রদান করে।   বিবরণ  কলেজটি ১৯৬৯ সালে উচ্চ মাধ্যমিক কলেজ হিসেবে প্রতিষ্ঠিত হয়।  আরও দেখুন    প্রতিষ্ঠানের ইতিহাস  মঠবাড়িয়া সরকারি কলেজ দক্ষিণ-পশ্চিম বাংলার একটি ঐতিহ্যবাহী শিক্ষা প্রতিষ্ঠান, যা ১৯৬৯ সালে প্রতিষ্ঠিত হয়। একসময় এই অঞ্চল অবহেলিত ও অনগ্রসর হিসেবে পরিচিত ছিল, যার একটি বড় কারণ ছিল উচ্চ শিক্ষার অভাব। পাথরঘাটা, বামনা, কাঠালিয়া ও শরণখোলা অঞ্চলে উচ্চ শিক্ষার সুযোগ না থাকায় শিক্ষানুরাগীদের প্রচেষ্টায় এই কলেজ প্রতিষ্ঠিত হয়।  প্রতিষ্ঠার সময় কলেজটি মাত্র কয়েকজন শিক্ষার্থী নিয়ে যাত্রা শুরু করে এবং প্রথম অধ্যক্ষ ছিলেন জনাব আজহারুল হক। সে সময় শিক্ষক সংখ্যা ছিল ৯ জন। শিক্ষার প্রতি ক্রমবর্ধমান আগ্রহের কারণে প্রতি বছর শিক্ষার্থীর সংখ্যা বৃদ্ধি পেতে থাকে। বর্তমানে এই কলেজে ১৫৯৬ জন শিক্ষার্থী অধ্যয়নরত।  দক্ষিণ-পশ্চিমাঞ্চলের উচ্চ শিক্ষার চাহিদা ও জনগণের দাবির পরিপ্রেক্ষিতে ১৯৮৪ সালে কলেজটি জাতীয়করণ করা হয়। এর ফলে অভিজ্ঞ ও যোগ্য শিক্ষকদের নিয়োগ এবং শিক্ষার মানোন্নয়ন সম্ভব হয়। বর্তমানে কলেজের শিক্ষার্থীরা দেশের বিভিন্ন সরকারি বিশ্ববিদ্যালয়, মেডিকেল কলেজ ও অন্যান্য উচ্চ শিক্ষা প্রতিষ্ঠানে অধ্যয়ন করছে। অনেক শিক্ষার্থী বিসিএস পরীক্ষায় উত্তীর্ণ হয়ে গুরুত্বপূর্ণ পদে কর্মরত রয়েছে।  কলেজের অন্যতম প্রাক্তন শিক্ষার্থী জনাব গোলাম মোস্তফা পরবর্তীতে বিসিএস (সাধারণ শিক্ষা) ক্যাডারে যোগ দেন এবং এই কলেজের উপাধ্যক্ষ হিসেবে দায়িত্ব পালন করেন। তার প্রচেষ্টায় অর্থনীতি, রাষ্ট্রবিজ্ঞান, বাংলা ও ব্যবস্থাপনা বিষয়ে অনার্স কোর্স চালু হয়, যা এই অঞ্চলের উচ্চ শিক্ষায় নতুন দিগন্ত উন্মোচন করে।  বর্তমান অধ্যক্ষ প্রফেসর এম. এইচ. খালেদ কলেজের শিক্ষার মানোন্নয়ন, অবকাঠামোগত উন্নয়ন এবং ক্যাম্পাসকে পরিচ্ছন্ন ও আকর্ষণীয় রাখার জন্য কাজ করে যাচ্ছেন। তাঁর নেতৃত্বে মঠবাড়িয়া সরকারি কলেজ দক্ষিণ-পশ্চিমাঞ্চলের উচ্চ শিক্ষার একটি গুরুত্বপূর্ণ কেন্দ্র হিসেবে প্রতিষ্ঠিত হয়েছে।   বহিঃসংযোগ   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:পিরোজপুর জেলার মহাবিদ্যালয় বিষয়শ্রেণী:মঠবাড়িয়া উপজেলা
thumb|শহীদ পুলিশ স্মৃতি কলেজ thumb শহীদ পুলিশ স্মৃতি কলেজ ঢাকার মিরপুর-১৪ তে অবস্থিত একটি আদর্শ শিক্ষাপ্রতিষ্ঠান। এ প্রতিষ্ঠানটি প্রায় তিন একর জমির উপর নির্মিত।  ইতিহাস  স্বাধীনতার প্রথম প্রহরে রাজধানীর রাজারবাগ পুলিশ লাইনে প্রতিরোধযুদ্ধে শহীদ পুলিশ সদস্যদের পুণ্য স্মৃতির স্মরণে মিরপুরে শহীদ পুলিশ স্মৃতি কলেজ প্রতিষ্ঠিত হয়। প্রতিষ্ঠার দুই বছর পর অধ্যক্ষ হিসেবে নিয়োগ পান পুলিশ বাহিনীর অবসরপ্রাপ্ত কর্মকর্তা সৈয়দ মনিরুল ইসলাম। বর্তমানে ভারপ্রাপ্ত অধ্যক্ষ হিসাবে নিয়োজিত আছেন মোঃ জাকির হোসেন। এছাড়া কনসাল্টেন্ট হিসেবে আছেন মোঃ ফারুক আহমদ ও হেড অব এডমিন অ্যান্ড ফাইনান্স হিসেবে আছেন রেজওয়ানা চৌধুরী।   শিক্ষাপদ্ধতি শহীদ পুলিশ স্মৃতি কলেজে বাংলা মাধ্যম  পাঠদান করা হয়ে থাকে । তবে ক্লাস১-১০ পর্যন্ত ইংলিশ মাধ্যমেও আছে।  পাঠদানকে শিক্ষার্থীদের কাছে আকর্ষনীয় করে তোলার জন্য এখানে বিভিন্ন পদ্ধতি ব্যবহৃত হয়;(যেমন: শ্রেনিকক্ষে মাল্টিমিডিয়ার প্রয়োগ,স্পিকার ব্যবহার ইত্যাদি)  পরীক্ষাপদ্ধতি  প্রতিষ্ঠানটিতে সাধারণত সকল শ্রেণির শিক্ষার্থীদের বছরে-  ২টি সেমিস্টার  ১টি বার্ষিকী  তবে বোর্ড পরীক্ষার সম্মুখীন শিক্ষার্থীদের জন্য সারাবছরই কোনো না কোনো পরীক্ষা চলে।যেমন-  ইউনিট পরীক্ষা ৩/৪ টি  মডেল টেস্ট ২/৩ টি  গ্রন্থাগার  এখানে শিক্ষার্থীর জন্য গ্রন্থাগার সুবিধা রয়েছে। কলেজটির ছয়তলার ৬০২ নং কক্ষে এটি অবস্থিত। পাঠ্য বইয়ের সাথে সহায়ক বইয়ের সংগ্রহ রয়েছে এখানে। এখানে প্রায় ৩০০০ বইয়ের সংগ্রহ রয়েছে।  ল্যাবসুবিধা  কলেজটিতে ৫টি ল্যাব রয়েছে।  কম্পিউটার ল্যাব  গণিত ল্যাব  জীববিজ্ঞান ল্যাব  রসায়ন ল্যাব  পদার্থবিজ্ঞান ল্যাব  ড্রেসকোড  এখানে ছাত্র-ছাত্রীদের জন্য নির্ধারিত ড্রেস কোড রয়েছে।  বিদ্যালয়ের শিক্ষার্থীদের পোশাক ছাত্রদের জন্য সাদা রঙের শার্ট এবং নেভি-ব্লু রঙের প্যান্ট এবং ছাত্রীদের জন্য নেভি-ব্লু  রঙের জামা এবং সাদা রঙের পায়জামা। এছাড়া শিক্ষার্থীদের সাদা কেডস, কালো বেল্ট পরতে হয়।  কলেজের শিক্ষার্থীদের পোশাক  ছাত্রদের জন্য সাদা রঙের শার্ট এবং সাদা প্যান্ট এবং ছাত্রীদের জন্য সাদা রঙের জামা এবং সাদা রঙের পায়জামা। এছাড়া শিক্ষার্থীদের সাদা কেডস,মা থায় স্কার্ফ পরতে হয়।   ক্লাসের সময়সূচি  সাধারনত দুইটি  শিফটে ক্লাস হয়ে থাকে। মর্নিং শিফটে ক্লাস শুরু হয় সকাল ৭.৩০টা থেকে বেলা ১২টা পর্যন্ত। ডে শিফটে ক্লাস শুরু হয় ১২.৩০টা থেকে বিকাল ৫ :৩৫ টা পর্যন্ত। প্রতিটি ক্লাসের ব্যাপ্তিকাল ৪০-৪৫ মিনিট। ডায়মন্ড শিফটে ১ম  ও ২য় শ্রেনীর ছাত্রছাত্রীদের  সকাল ১১টা থেকে দুপুর ১টা পর্যন্ত হয়ে থাকে ।  শুক্রবার ও শনিবার সাপ্তাহিক বন্ধ। অন্যান্য সরকারী ছুটির দিনে কলেজটি বন্ধ থাকে।  তথ্যসূত্র  বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:ঢাকা জেলার মহাবিদ্যালয়
দুলাদেও মন্দির (দেবনাগরী: दुलादेव मंदिर) ভারতের মধ্যপ্রদেশের খাজুরাহোতে অবস্থিত শিবকে উৎসর্গকৃত একটি হিন্দু মন্দির। দুলোদেও' অর্থ "পবিত্র বর"। মন্দিরটি "কুনওয়ার মঠ" নামেও পরিচিত। মন্দিরটি পূর্বমুখী এবং ১০০০-১১৫০ খ্রিস্টাব্দের। চান্দেলা যুগে নির্মিত মন্দিরগুলির মধ্যে এটিই শেষ মন্দির। সাতটি রথের পরিকল্পনায় ( সপ্তরত) মন্দিরটি স্থাপন করা হয়েছে । মন্দিরে খোদাই করা মূর্তিগুলি অন্যান্য মন্দিরের মত নরম ভাবপূর্ণ বৈশিষ্ট্যযুক্ত। দেয়ালে খোদাই করা স্বর্গীয় নর্তকীদের (অপ্সরা) কামোত্তেজক ভঙ্গি এবং অন্যান্য চিত্র রয়েছে।   অবস্থান  মন্দিরটি  জুড়ে বিস্তৃত একটি এলাকায় খাজুরাহো গ্রামের মন্দিরের খাজুরাহো গ্রুপের দক্ষিণ গ্রুপে খোদার নদীর তীরে অবস্থিত । এটি জৈন ঘেরের কাছাকাছি খাজুরাহো গ্রাম থেকে  দূরে। অ্যাপ্রোচ রোডটা রুক্ষ।   ইতিহাস  বাম|থাম্ব|১৯ শতকের একজন শিল্পীর ১১ শতকের খ্রিস্টাব্দে রাজা কীর্ত্তিবর্মন মন্দিরে যাওয়ার চিত্রিত দুলাদেও মন্দির হল হিন্দু দেবতা শিবের প্রধান ২২টি মন্দিরের মধ্যে একটি, যা মধ্য ভারতের চান্দেলা শাসকদের দ্বারা তৈরি করা ৮৭টি মন্দিরের মধ্যে একটি। খাজুরাহোর ছোট্ট গ্রামটিতে ৯৫০ থেকে ১০৫০ খ্রিস্টাব্দ পর্যন্ত বিল্ডিং কার্যকলাপের সর্বোচ্চ সময়কাল ছিল। মন্দিরগুলি হিন্দু ও জৈন ধর্মের ঐতিহ্যবাহী ধর্মের অন্তর্গত । তারা তিনটি গ্রুপ বা তিনটি অঞ্চলের অধীনে চিহ্নিত করা হয় - পশ্চিম অঞ্চল, পূর্ব অঞ্চল এবং দক্ষিণ অঞ্চল। মরক্কোর পর্যটক ইবনে বতুতা ১৩৩৫ সালেও এই মন্দিরগুলির অস্তিত্বের প্রমাণ দিয়েছিলেন। দক্ষিণ গ্রুপের মন্দিরগুলি হল দুলাদেও এবং চতুর্ভুজ । সমস্ত বিদ্যমান মন্দিরগুলি ১৯৮৬ সালে ইউনেস্কোর বিশ্ব ঐতিহ্যবাহী স্থানের তালিকায় শৈল্পিক সৃষ্টির জন্য মানদণ্ড III এর অধীনে এবং ১২০২ সালে মুসলমানদের দ্বারা দেশটি আক্রমণ করার আগ পর্যন্ত জনপ্রিয় চান্দেলাদের সংস্কৃতির জন্য মানদণ্ড V এর অধীনে খোদাই করা হয়েছিল । এটি আরও বলা হয় যে চান্দেলা রাজবংশের মদনবর্মন (১১২৮-১১৬৫) তাঁর রাজত্বকালে এই মন্দিরটি তৈরি করেছিলেন।  উত্তরপ্রদেশের কানপুরের কাছে জামসোরে একটি মন্দিরের অবশিষ্টাংশের মধ্যে পাওয়া ভাস্কর্যগুলির সাথে মন্দিরের ভাস্কর্যগুলির শক্তিশালী পরিচয় রয়েছে ৷ এই সাদৃশ্য থেকে অনুমান করা হয়েছে যে উভয় স্থানের ভাস্কর্য একই ভাস্করদের হাতের কাজ ছিল এবং আরও যে তারা ১০৬০ থেকে ১১০০ সাল পর্যন্ত কীর্ত্তিবর্মনের রাজত্বকালে তৈরি হয়েছিল । যাইহোক, ভারতের প্রত্নতাত্ত্বিক জরিপ খাজুরাহোতে মন্দির নির্মাণের কার্যকলাপের সময়কালকে অনুমান করেছে ৯৫০ থেকে ১১৫০ খ্রিস্টাব্দ পর্যন্ত পুরাতত্ত্ব এবং স্থাপত্য শৈলীর উপর ভিত্তি করে ।  মন্দিরের বেশ কয়েকটি স্থানে খোদাই করা ভাসালা নাম থেকে অনুমান করা হয় যে এই নামটি ভাস্কর্যগুলি তৈরিকারী প্রধান ভাস্করের।   স্থাপত্য    চিত্রসম্ভার    তথ্যসূত্র    Notes   গ্রন্থপঞ্জি                          বহিঃসংযোগ    Site Plan. The Temples of Khajuraho. Southern Group; Temple of Duladeo, http://whc.unesco.org  বিষয়শ্রেণী:মধ্যপ্রদেশের শিব মন্দির বিষয়শ্রেণী:হিন্দু পবিত্র শহর বিষয়শ্রেণী:শিব মন্দির বিষয়শ্রেণী:খাজুরাহোর হিন্দু মন্দির বিষয়শ্রেণী:১০ম শতাব্দীর হিন্দু মন্দির বিষয়শ্রেণী:১১শ শতাব্দীর হিন্দু মন্দির বিষয়শ্রেণী:১২শ শতাব্দীর হিন্দু মন্দির বিষয়শ্রেণী:ভারতের বিশ্ব ঐতিহ্যবাহী স্থান বিষয়শ্রেণী:মধ্যপ্রদেশের স্মৃতিস্তম্ভ এবং স্মৃতিসৌধ
লক্ষণ সাহার জমিদার বাড়ি বাংলাদেশ এর নরসিংদী জেলার পলাশ উপজেলার ডাংগা নামক এলাকায় অবস্থিত এক ঐতিহাসিক জমিদার বাড়ি। যা স্থানীয়দের কাছে উকিল বাড়ি নামে বেশ পরিচিত।  ইতিহাস জমিদার লক্ষণ সাহা এই জমিদার বংশের মূল গোড়াপত্তনকারী। তবে কবে নাগাদ এই জমিদার বংশ এবং জমিদার বাড়িটি প্রতিষ্ঠিত হয়েছে তার সঠিক তথ্য জানা যায়নি। এই জমিদার বংশধররা অন্য জমিদারের আওতাভুক্ত ছোট জমিদার ছিলেন। তবে তাদের কখনো তারা যে জমিদারের আওতাভুক্ত ছিলেন তাদেরকে বা ব্রিটিশ সরকারকে খাজনা দিতে হয়নি। কারণ এই জমিদারী এলাকাটি ভারত উপমহাদেশের মধ্যে একমাত্র এলাকা ওয়াকফ হিসেবে ছিল। লক্ষণ সাহার তিন পুত্র সন্তান ছিল। এদের মধ্যে ছোট ছেলে ভারত ভাগের সময় ভারতে চলে যান। এরপর পাকিস্তান থেকে বাংলাদেশ স্বাধীন হওয়ার অল্প কিছুদিন আগে বড় ছেলেও ভারতে চলে যান। থেকে যান মেঝো ছেলে। তার ছিল এক পুত্র সন্তান। যার নাম ছিল বৌদ্ধ নারায়ণ সাহা। এই বৌদ্ধ নারায়ণ সাহাই পরবর্তীতে আহম্মদ আলী উকিলের কাছে উক্ত বাড়িটি বিক্রি করে দেন। তাই আহম্মদ আলী সাহেব পেশায় একজন উকিল হওয়াতে বর্তমানে অনেকে এই বাড়িটিকে উকিল বাড়ি নামেও চিনে।  অবকাঠামো লক্ষণ সাহার জমিদার বাড়িটি দ্বিতল বিশিষ্ট্য একটি ভবন। ভবনের মেছেতে কষ্টি পাথর দিয়ে ঢালাই করা। ছোট্ট একটি কারুকার্য খচিত দালান, বাগানবাড়ি, সাঁন বাঁধানো পুকুর ঘাট, পূজো করার জন্য পুকুরের চারপাশে তিনটি মঠ বা মন্দির ছিল। থাম্ব|459x459পিক্সেল  বর্তমান অবস্থা জমিদার বাড়ির সবগুলো স্থাপনা মোটামুটি বেশ ভালো অবস্থাই আছে। শুধু পুকুরের চারপাশের মঠ বা মন্দিরগুলোর ধ্বংস হয়ে গেছে। তবে একটি এখনো পুকুর ঘাটের কাছে মোটামুটিভাবে টিকে আছে।   তথ্যসূত্র   বিষয়শ্রেণী:নরসিংদী জেলার দর্শনীয় স্থান বিষয়শ্রেণী:নরসিংদী জেলার প্রত্নতাত্ত্বিক স্থাপনা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। সম্প্রসারণ করা হয়েছে। ~ যুদ্ধমন্ত্রী আলাপ ০৮:২৬, ৭ ডিসেম্বর ২০১৮ (ইউটিসি) এল. কে. সিদ্দিকী   – (অপসারণের প্রস্তাবনা দেখুনলগ দেখুন) () অনেক রাজনীতিবিদের নামে এক লাইনের নিবন্ধ দেখা যাচ্ছে। যেগুলো দীর্ঘ সময় ধরে অপরিবর্তিত অবস্থায় আছে। এটিও তেমনই একটি নিবন্ধ। নি৩. বিষয়বস্তু নেই অনুযায়ী এই নিবন্ধগুলি দ্রুত অপসারণযোগ্য। মাসুম-আল-হাসান (আলাপ) ০৬:২১, ৭ ডিসেম্বর ২০১৮ (ইউটিসি) উল্লেখযোগ্য একটি নিবন্ধে প্রস্তাবনা বদলে উন্নয়ন করাই শ্রেয়। >>কায়সার আহমাদ (আলাপ) ০৭:৪৭, ৭ ডিসেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb|ফ্রিদরিখ আদলের ফ্রিদরিখ ওলফগ্যাং আদলের  (; (৯ জুলাই, ১৮৭৯ – ২ জানুয়ারি, ১৯৬০) ছিলেন একজন অস্ট্রিয়ার রাজনীতিবিদ, লবিকারী, এবং বিপ্লবী। তিনি ছিলেন অস্ট্রিয়ার সোশ্যাল-ডেমোক্রাসির দক্ষিণপন্থী অংশের নেতা। ১৯১৮ সালে অস্ট্রিয়ায় বিপ্লবের পর প্রতিবিপ্লবী শিবিরে চলে যান; ইনি মধ্যপন্থী (আড়াই) আন্তর্জাতিকের সংগঠকদের একজন, পরে সমাজতান্ত্রিক শ্রমিক আন্তর্জাতিকের অন্যতম নেতা হন।ভ. ই. লেনিন, আন্তর্জাতিক কমিউনিস্ট আন্দোলনের ঐক্য প্রসঙ্গে; প্রগতি প্রকাশন, মস্কো; ১৯৭৩; পৃষ্ঠা-৪৪১।   তথ্যসূত্র    বহিঃসংযোগ  Works by and about Friedrich Adler in Die Deutsche Bibliothek  বিষয়শ্রেণী:১৮৭৯-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:অস্ট্রিয়ার রাজনীতিবিদ বিষয়শ্রেণী:অস্ট্রিয়ার ইহুদি বিষয়শ্রেণী:অস্ট্রিয়ার সমাজতন্ত্রী বিষয়শ্রেণী:ইহুদী সমাজতন্ত্রী বিষয়শ্রেণী:ইহুদি সমাজতান্ত্রিক বিষয়শ্রেণী:বিজ্ঞানের দার্শনিক
জোংড়া ইউনিয়ন বাংলাদেশের লালমনিরহাট জেলার পাটগ্রাম উপজেলার অন্তর্গত একটি ইউনিয়ন। ইউনিয়নটি একটি সীমান্তবর্তী ছিটমহল বিশিষ্ট এলাকা। এ ইউনিয়নের ধবলগুড়ি সম্পূর্ণ ভারতের ভিতরে অবস্থিত।   অবস্থান ও আয়তন  জোংড়া ইউনিয়ন লালমনিরহাট জেলার উত্তরের উপজেলা পাটগ্রামের একটি সীমান্তবর্তী ইউনিয়ন। এ ইউনিয়নের উত্তরে একই উপজেলার জগতবেড় ইউনিয়ন, পূর্বে ভারতের শিলিগুড়ি জেলা, দক্ষিণে বাউরা ইউনিয়ন এবং পশ্চিমে কুচলিবাড়ী ইউনিয়ন অবস্থিত।   প্রশাসনিক এলাকা  জোংড়া ইউপি ৭টি মৌজা নিয়ে গঠিত, মৌজাসমূহ ৯টি প্রশাসনিক ওয়ার্ডে বিভক্ত।  ইসলাম নগর খারিজা জোংড়া মোমিনপুর ধবলগুড়ি  রামকান্ত জোংড়া গুরুপাড়া  এ ইউনিয়নের বর্তমান চেয়ারম্যান হলেন মোঃ আশরাফ আলী।   ইতিহাস    জনসংখ্যা  জোংড়া ইউনিয়নের মোট জনসংখ্যাঃ ২৬,২৮৩ জন যারা ৫৭৭৬টি পরিবারে বসবাস করে, যার মধ্যে নারী ১২৯৯৮ জন এবং  পুরুষ ১৩২৮৫ জন।   শিক্ষা  প্রাথমিক বিদ্যালয় - সোহেল বাগ সরকারি প্রাথমিক বিদ্যালয়  ২ নং জোংড়া সরকারি প্রাথমিক বিদ্যালয় ১ নং জোংড়া সরকারি প্রাথমিক বিদ্যালয় ১ নং শিবরাম সরকারি প্রাথমিক বিদ্যালয় নাজির গোমানী সরকারি প্রাথমিক বিদ্যালয় ধবলগুড়ি সরকারি প্রাথমিক বিদ্যালয় চতুরবাড়ি সরকারি প্রাথমিক বিদ্যালয় মমিনপুর সরকারি প্রাথমিক বিদ্যালয়।  মাধ্যমিক বিদ্যালয় : জোংড়া ন্যাশনাল উচ্চ বিদ্যালয় ধবল গুড়ি উচ্চ বিদ্যালয় জোংড়া নিম্ন মাধ্যমিক বালিকা বিদ্যালয় মমিমপুর উচ্চ বিদ্যালয় বাশঁ কাটা মাধ্যমিক বিদ্যালয় আলাউদ্দিন নগর মাদ্রাসা।  কলেজ : নর্থবেঙ্গল টেকনিক্যাল এন্ড বিএম কলেজ।   তথ্যসূত্র   বহিঃসংযোগ  বিষয়শ্রেণী:পাটগ্রাম উপজেলার ইউনিয়ন
আত্তাব ইবনে সালিম আত তায়মী মুহাম্মাদের একজন একান্ত সাহাবা। তিনি ৮ম হিজরিতে মক্কা বিজয়ের পরে ইসলাম গ্রহণ করেন এবং ইয়ামামার যুদ্ধে মৃত্যুবরণ করেন।   পরিচয়  আত্তাবের পিতার নাম সালিম আত তায়মী ইবনে কায়স। এবং তার বংশানুক্রমিক নাম আত্তাব ইবনে সালিম আত তায়মী ইবনে কায়স ইবনে আসলাম ইবনে খালিদ ইবনে মুদলিজ ইবনে খালিদা ইবনে আবদ মানাফ ইবনে কা'ব ইবনে সা'দ ইবনে তায়ম ইবনে মুররা।   মৃত্যু  আত্তাব ৬৩২ খ্রিষ্টাব্দে ইয়ামামার যুদ্ধে মৃত্যুবরণ করেছেন।   তথ্যসূত্র   বিষয়শ্রেণী:পুরুষ সাহাবা
none|100px|এককালিক তাত্ত্বিক ভাষাবিজ্ঞানের শাখাগুলির সম্পর্ক ভাষাবিজ্ঞান বলতে একটি সংশ্রয় হিসেবে ভাষার প্রকৃতি, গঠন, ঔপাদানিক একক ও এর যেকোনো ধরনের পরিবর্তন নিয়ে বৈজ্ঞানিক গবেষণাকে বোঝায়। যাঁরা এই গবেষণায় রত, তাঁদেরকে বলা হয় ভাষাবিজ্ঞানী।ভাষাবিজ্ঞানীরা নৈর্ব্যক্তিক বৈজ্ঞানিক দৃষ্টিকোণ থেকে ভাষাকে বিশ্লেষণ ও বর্ণনা করেন; ভাষার সঠিক ব্যবহারের কঠোর বিধিবিধান প্রণয়নে তাঁরা আগ্রহী নন। তাঁরা বিভিন্ন ভাষার মধ্যে তুলনা করে এদের সাধারণ উপাদানগুলো বের করার চেষ্টা করেন এবং এগুলিকে এমন একটি তাত্ত্বিক কাঠামোয় দাঁড় করাতে চেষ্টা করেন, যে কাঠামো সমস্ত ভাষার বিবরণ দিতে এবং ভাষাতে কোন্‌ ঘটনা ঘটার সম্ভাবনা নেই, সে ব্যাপারেও ভবিষ্যৎবাণী করতে সক্ষম। ভাষা নিয়ে গবেষণা একটি অতি প্রাচীন শাস্ত্র হলেও কেবল ১৯শ শতকে এসেই এটি বিজ্ঞানভিত্তিক ‘ভাষাবিজ্ঞান’ নামের শাস্ত্রের রূপ নেয়। ভাষাবিজ্ঞানের তাত্ত্বিক দিক ও ব্যবহারিক দিক দুই-ই বিদ্যমান। তাত্ত্বিক ভাষাবিজ্ঞানে ভাষার ধ্বনিসম্ভার (ধ্বনিতত্ত্বও ধ্বনিবিজ্ঞান), ব্যাকরণ (বাক্যতত্ত্ব ও রূপমূলতত্ত্ব) এবং শব্দার্থ (অর্থবিজ্ঞান) নিয়ে আলোচনা করা হয়। ব্যবহারিক ভাষাবিজ্ঞানে অনুবাদ, ভাষা শিক্ষণ, বাক-রোগ নির্ণয় ও বাক-চিকিৎসা, ইত্যাদি আলোচিত হয়। এছাড়া ভাষাবিজ্ঞান জ্ঞানের অন্যান্য শাখার সাথে মিলে সমাজভাষাবিজ্ঞান, মনোভাষাবিজ্ঞান, গণনামূলক ভাষাবিজ্ঞান, ইত্যাদির জন্ম দিয়েছে। ([[ভাষাবিজ্ঞান|বাকি অংশ পড়ুন]]...)
চরসাদ্দা জেলা (, ) পাকিস্তানের খাইবার পাখতুনখোয়া প্রদেশের পেশোয়ার বিভাগের একটি জেলা। ১৯৯৮ সালে পৃথক জেলা হিসাবে প্রতিষ্ঠার পূর্বে এটি পেশোয়ার জেলার একটি তহসিল ছিল। জেলাটিতে পশতুন সম্প্রদায়ের জনসংখ্যা বেশির ভাগই রয়েছে। জেলাটির প্রধান সদর দপ্তর হচ্ছে চরসদ্দা নামক শহর, যেটি পেশোয়ারের প্রাক্তন মহানগর অঞ্চলের অংশ ছিল।  জনসংখ্যার উপাত্ত ২০১৭ সালের আদমশুমারীর হিসাব অনুযায়ী, চরসাদ্দা জেলার জনসংখ্যা ছিল প্রায় ১,৬১৬,১৯৮ জন। বছরের সরকারী হিসাব অনুসারে চরসাদ্দা জেলার জনসংখ্যা নিচের ছকে দেখানো হয়েছে।[ আদমশুমারি বছরজনসংখ্যাগ্রামীণ এলাকাশহুরে এলাকা১৯৫১২৮২,৬১৮২৩৩,২৩৩৪৯,৩৮৫১৯৬১৩৬৪,০৮৮২৮৮,৩৩০৭৫,৭৫৮১৯৭২৫১৩,১৯৩৪০৮,১২৯১০৫,০৬৪১৯৮১৬৩০,৮১১৪৯৮,৯৭৭১৩১,৮৩৪১৯৯৮১,০২২,৩৬৪৮২৯,৫১৩১৯২,৮৫১২০১৭১,৬১৬,১৯৮১,৩৪৬,০২৩২৭০,১৭৫  ১৯৯৮ সালের আদমশুমারীর হিসাব অনুসারে জনসংখ্যা ছিল ১০,২২,০০০ জন যার মধ্যে ১৯% শহুরে বসবাসকারী ছিল। প্রধান ভাষা পশতু, যেখানে জনসংখ্যার প্রায় ৯৯.৪% ব্যবহার করে থাকে।  প্রশাসন জেলা প্রশাসনিকভাবে মোট ৩টি তহসিলে বিভক্ত করা হয়েছে যার মধ্যে ৫৮টি ইউনিয়ন পরিষদ রয়েছে:   তহসিল ইউনিয়ন পরিষদের সংখ্যা চরসাদ্দা ৩৪ তাঙ্গি ১২ শবকাদার ১২  তথ্যসূত্র  গ্রন্থপঞ্জি  বিষয়শ্রেণী:খাইবার পাখতুনখোয়ার জেলা বিষয়শ্রেণী:চরসাদ্দা জেলা, পাকিস্তান বিষয়শ্রেণী:পাকিস্তানের ইতিহাস